वित्त मंत्री ने सवाल किये कि क्या मीडियम मल्टीरोल कॉम्बेट एयरक्राफ्ट खरीदने में विलंब के लिए उससे जुड़े कुछ वैसे ही कारण थे जैसे बोफोर्स तोप खरीदी के समय थे? क्या गांधी इस बात से इनकार कर सकते हैं कि बेसिक एयरक्राफ्ट में भारत के अनुकूल विशिष्टताएं, हथियार आदि फिट करने के बाद संप्रग सरकार द्वारा वर्ष 2007 में तय की गई विमान की कीमत, राजग सरकार द्वारा तय की गई कीमत की तुलना में कम से कम 20 प्रतिशत अधिक थी।